Justitsminister Brian Mikkelsen besøger på mandag Nordjyllands Politi. Her vil justitsministeren bl.a. blive orienteret om det aktuelle kriminalitetsbillede i Nordjylland og videoovervågningen i Jomfru Ane Gade.

Justitsministeren skal også besøge fritidscentret "Fristedet" i Aalborg. Her skal han høre om den indsats, der her bl.a. i samarbejde med Nordjyllands Politis ungdomspatrulje gøres i forhold til integration og arbejdet med utilpassede unge.